《赵子礼劝农回有诗和者盈轴然皆颂德诗非劝农》
宋代·郑刚中

山乡穷甿不知春，齿莽这种那复耘。
劝使一日临郊坰，曰尔父老尔勿宁。
勅书劝论因人情，要使秋稼如云平。
馈匀饮食烦厨兵，尔醉且饱其力耕。
麻麦荏菽非一名，农有农事毋虚称。
齿革羽毛上勿登，贳租但议颁殊恩。
知今无问阴雨晴，扎扎听尔耰锄鸣。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。